CELEX: 62012TN0153
Language: hu
Date: 2012-04-05 00:00:00
Title: T-153/12. sz. ügy: 2012. április 5-én benyújtott kereset — Microsoft kontra OHIM — Sky IP (SKYDRIVE)

23.6.2012   
            
            
               HU
            
            
               Az Európai Unió Hivatalos Lapja
            
            
               C 184/14
            
         2012. április 5-én benyújtott kereset — Microsoft kontra OHIM — Sky IP (SKYDRIVE)
   (T-153/12. sz. ügy)
   2012/C 184/26
   A keresetlevél nyelve: angol
   
      Felek
   
   
      Felperes: Microsoft Corp. (Redmond, Amerikai Egyesült Államok) (képviselők: A. Carboni és J. Colbourn, Solicitors)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Sky IP International Ltd (Isleworth, Egyesült Királyság)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának az R 2293/2010-1. sz. ügyben 2012. január 19-én hozott határozatát, és utalja vissza a bejelentést az OHIM-nak a lajstromozási eljárás folytatása végett; és
            
         
               —
            
            
               az OHIM-ot és a jelen eljárásban részt vevő valamennyi beavatkozó felet kötelezze saját költségeiknek, valamint a felperes részéről a jelen eljárásban, az R 2293/2010-1. sz. ügyben az első fellebbezési tanács előtti fellebbezési eljárásban, valamint a felszólalási osztály előtti B 1 371 501. sz. felszólalási eljárásban felmerült költségeknek a viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „SKYDRIVE” szóvédjegy a 9. és 35. osztályba tartozó áruk és szolgáltatások vonatkozásában — 6452411. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: a 3203411. lajstromszámú „SKY” közösségi szóvédjegy többek között a 9., 35., 38. és 42. osztályba tartozó áruk és szolgáltatások vonatkozásában.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 tanácsi rendelet 8. cikke (1) bekezdése b) pontjának megsértése, mivel a fellebbezési tanács helytelenül értékelte az összetéveszthetőséget. Továbbá vagy vagylagosan, a fellebbezési tanács elmulasztotta az összetéveszthetőség megfelelő átfogó értékelésének lefolytatását.